Respectus Philologicus

Respectus Philologicus – nuo 1999 m. pradėtas leisti tarptautinis atvirosios prieigos mokslo darbų žurnalas. Skirtas analizuoti lingvistikos tyrimus, literatūros naratyvų ir kontekstų problematiką, reklamos diskurso paveikumo klausimus, vertimo teorijas ir praktikas, audiovizualinius tyrimus.
Leidinyje galima atrasti mokslininkų originalių probleminių straipsnių, recenzijų, diskusijų, mokslinės veiklos apžvalgų. Dėl plataus spektro mokslinės tematikos tekstų aktyviai kviečiami bendradarbiauti įvairių humanitarinių mokslų krypčių mokslininkai. Didesnis dėmesys ir prioritetai teikiami tarpdisciplininiams tyrimų autoriams.

Publikavimo dažnumas yra du numeriai per metus, numeriai išleidžiami balandžio 25 d. ir spalio 25 d. Leidinys parengtas remiantis atvirosios prieigos principu, dėl to leidžiamas įvairiomis kalbomis: lietuvių, anglų ir lenkų.

Istorija 
Pirmasis recenzuojamas mokslo žurnalas išleistas 1999 m. Vilniaus universiteto Kauno humanitarinio fakulteto Lietuvių filologijos katedroje.   2002 m. buvo suburta tarptautinė redaktorių kolegija, kurią sudarė mokslininkai iš Lietuvos, Latvijos, Estijos, Lenkijos, Rusijos ir Baltarusijos. Taip pat šis leidinys tapo  regioniniu tarptautiniu ir pradėtas publikuoti dviguba numeracija 1(6). 2004 m. prie  Vilniaus universiteto Kauno humanitarinio fakulteto ir mokslinio žurnalo kūrimo prisijungė Holly Cross Academy n. a. Janas Kochanovskis, įsikūręs viename iš seniausių Lenkijos miestų Kielce. Lenkijos mokslininkų bendradarbiavimas su kolegomis iš Lietuvos kuria stiprų tarpdisciplininį požiūrį ir orientaciją stiprinant įvairių šalių humanitarinių mokslų bendradarbiavimą. Leidinys tapo populiarus ne tik lokaliai, bet ir įtraukia autorius iš JAV, Didžiosios Britanijos, Kanados, Kazachstano, Ukrainos. 2019 m. žurnalas priimtas į „Scopus“ duomenų bazę.  Tai yra oficialus tarptautinio lygio ir mokslinės kokybės patvirtinimas. Nuo pat tarptautinės redkolegijos sudarymo Vakarų Europos ir Rytų Europos mokslininkai žurnalą vertino labiau kaip tarptautinį, o ne regioninį, tačiau priėmimas į milžinišką ir vertinamą duomenų bazę rodo leidinio svarbą ir kokybės standartą.

Redaktoriai 
Iki 2016 m. žurnalui vadovavo Vilniaus universiteto profesorė habil. dr. Eleonora Lassan. 2016 m. atnaujinus ir pakeitus redaktorių kolegiją, vyriausiąja redaktore buvo pasirinkta Vilniaus universiteto profesorė, humanitarinių mokslų dr. Gabija Bankauskaitė, kuri yra Kauno fakulteto Kalbų, literatūros ir vertimo studijų instituto profesorė. Vyriausiosios redaktorės pavaduotojas yra Piotr Zbróg, dirbantis Jano Kochanovskio universitete Kielcuose, Lenkijoje. Taip pat vyriausiosios redaktorės pavaduotoja yra Loreta Ulvydienė, dirbanti Vilniaus universitete, Lietuvoje.

Autoriai mokslininkai 
Autoriai mokslininkai, prisidedantys prie tarptautinio atvirosios prieigos mokslo darbų žurnalo.

Suteikta prieiga duomenų bazėms 
Arianta (2002), Cabells (2019), CEEOL (2005), China Knowledge Resource Integrated Database (2018), DOAJ (Directory of Open Access Journals) (2018), DRJI (Directory of Research Journals Indexing), EZB (Elektronische Zeitschriftenbibliothek) (2017), EBSCO Humanities International Complete (2006), EBSCO Humanities International Index (2006), EBSCO Humanities Source (2006), Google Scholar (2013), Index Copernicus (2008–2013; 2015–2018), Linguistic Bibliography Online (BrillOn-line Bibliographies) (2012), Lituanistika (2011), Microsoft Academic (2007) ,MLA International Bibliography (2007), PNB (Polska Bibliografia Naukowa) (2011), ScienceOpen (2019), Scilit (Scientific Literature Database) (2017), Scopus (2019), TOC Premier (EBSCO) (2006), UlrichsWeb (Global Serials Directory) / Ulrich’s Periodicals Directory (2013), WordCat (2017).

Išnašos 

Lietuvos mokslo leidiniai
Lietuvos žurnalai